**Dansk Atletik deltager i et stort internationalt projekt for ”silver age” altså det grå guld.**

Det italienske atletikforbund har søgt og fået et stort projekt gennem Erasmusprogrammet. Projektet udmønter sig i en festival for masters atleter over 60 år med fokus på ”sport for all”, og på at bevare et godt helbred gennem aktivitet.

I projektet gennemføres en 5 dages festival fra tirsdag den 14. april til søndag den 19. april i Ancona, Italien. I løbet af festivalen skal man deltage i diverse workshops og konferencer formentlig på engelsk om fx fysisk aktivitet, sund mad m.v., lige som der også arrangeres træningsaktiviteter. Desuden gennemføres der et internationalt stævne i den store indendørshal i Ancona i alle indendørs discipliner (60 m, 200 m, 400 m,800 m, 1500 m, 3000 m, længe- og 3-spring, kugle og 4x200 m). Stævnet gennemføres fredag og lørdag sammen med diverse workshops. Søndag er der hjemrejse.

Dansk Atletik var med i ansøgningen om projektet, og derfor kan Danmark sendt 9 atleter og en teamleder til Ancona helt gratis (rejse og ophold betalt).

Det vil være Masters komiteen, der udtager de atleter, der kommer med til konferencen. De vil blive udtaget efter de resultater, de præstere i indesæsonen2020, eller resultater i 2019 udendørs. Masterskomiteen er derfor interesseret i at høre fra danske atleter over 60 år, som kunne tænke sig at deltage i festivalen. Send gerne en mail til Knud Høyer ( knudhoeyer@gmail.com)